钦定古今图书集成/明伦汇编/氏族典/第408卷 > 许奕
## 钦定古今图书集成/明伦汇编/氏族典/第408卷 > 许奕

按《宋史许奕传》：“奕字成子，简州人。庆元五年，擢进士
第一，为秘书省正字，迁秘书郎，权考功郎官，迁起居
舍人。韩𠈁胄议开边，奕贻书论之，𠈁胄不乐。蜀盗既
平，以起居舍人宣抚四川，使金，还权礼部侍郎，迁吏
部侍郎。求补外，知泸州，移知遂宁府。民德之，画像祠
于学。进龙图阁待制，知潼川府。其民亦相与祠于东”
山僧舍。会金人败盟，蜀道震扰，奕请“速选威望大臣
宣抚，信赏必罚，以奖忠义，收人心。”御史劾奕欺罔，降
一官，诏提举玉隆宫，还家死。